সুভলং এলাকায় কোনো থাকার ব্যবস্থা নেই। সুতরাং আপনাকে দিনে দিনেই ফিরে আসতে হবে। তাছাড়া ওখানে ভালো কোনো খাবার হোটেলও নেই। তাই খাবার আপনারা সঙ্গে নিয়ে নিলেই ভালো। সুভলং ঝরনার প্রায় কাছাকাছি অবস্থিত ২২০০ ফুট উঁচু ‘সুভলং পাহাড়’। পাহাড় শীর্ষে রয়েছে সেনাক্যাম্প ও টিঅ্যান্ডটি টাওয়ার। পাহাড়ে উঠার জন্য চমৎকার সিঁড়ি কাটা আছে। অ্যাডভেঞ্চারপ্রিয়দের জন্য পাহাড়চূড়া থেকে চারপাশের মনোরম দৃশ্যাবলি আপনার ভেতরে লুকিয়ে থাকা কবিত্বকে জাগিয়ে তুলবে নিশ্চিত।